Rino Serra/Le fior dël mal/012


XII. LA VITA ANTËRIOR 
Për tant temp l'hai vivù sota spassios pòrtich 
Che ij soj ëd mar an mila feu a tensìo 
E che grand pilastr, drit e maestos, a rendìo 
Eguaj, anvers sèira, a croton basaltich. 

Le vision dij cej che j'onde an ëntërvojand, 
Mës-ciavo 'n manera pomposa e mistica 
Ij potent acòrd ëd na rica musica 
Che ij mè euj rifletìo ai color dël sol ch'a sta caland. 

Lì i l'hai vivù dl'anciarm j'ore pì calme, 
Circondà d'asur, d'onde e dë splendor 
E da s-ciav patao, tui ambibì d'odor, 

Che am rinfrëscavo la front con le palme 
E che l'unica cura a l'era aprofondì 
Ël segret doloros ch'am fasìa langhì. 

Rino Serra
Leteratura piemontèisa
Baudelaire